Diari Oficial de la Generalitat Valenciana


Sumari del DOGV 3870, del 03-11-2000 (2000/8025)

ACORD de 27 de juliol de 2000, de la Comissió Territorial d'Urbanisme de València, relatiu a la modificació número 3, canvi d'alineacions, de les normes subsidiàries de Corbera.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8025


Data del document
:   27-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Corbera
    * pla d'urbanisme

ACORD de 27 de juliol de 2000, de la Comissió Territorial d'Urbanisme de València, relatiu a la modificació número 3, canvi d'alineacions, de les normes subsidiàries de Corbera. [2000/Q8025]
  
Vist l'expedient remés per l'Ajuntament de Corbera que fa referència a la modificació número 3, canvi d'alineacions, de les normes subsidiàries, i de conformitat amb els següents:
  
Antecedents de fet
  
1. El projecte se sotmeté a informació pública mitjançant Acord del Ple de l'Ajuntament en sessió del dia 2 de febrer de 1999. Després del pertinent període d'exposició pública, en el qual es presentà una al·legació, el mateix òrgan l'aprovà provisionalment en data 29 d'abril de 1999.
  
2. El projecte consta de memòria justificativa i plans d'informació i d'ordenació.
  
3. L'objecte de la modificació és eliminar el viari existent entre les illes 50 i 51 del sòl urbà.
  
La modificació es justifica que l'esmentat viari no té continuïtat amb la resta de la trama urbana, que la parcel·lació consolidada de les illes no s'ajusta al traçat del viari establit en les normes subsidiàries vigents i que les dimensions de l'illa resultant són semblants a unes altres de la trama urbana.
  
4. La Comissió Territorial d'Urbanisme de València, en sessió de l'1 de juliol de 1999, adoptà l'acord de suspendre l'aprovació definitiva de la modificació número 3, canvi d'alineacions, de les normes subsidiàries de Corbera, a causa de les deficiències indicades que, en síntesi, es refereixen a la falta de mesures compensatòries de l'increment d'aprofitament lucratiu i la coordinació amb la trama viària confrontant.
  
5. Amb data 2 de novembre de 1999, es rep la documentació d'esmena remesa per l'ajuntament, que consisteix en l'informe tècnic, on es fa públic que la coordinació amb la trama viària confrontant no es pot estudiar fins que no es desenvolupe el sòl apte per a urbanitzar residencial confrontant. Respecte dels aspectes relatius a l'increment d'aprofitament es justifica que s'han iniciat els tràmits per a delimitar una unitat d'execució que permeta obtindre i urbanitzar els sòls, a més d'obtindre els terrenys dotacionals corresponents que fins ara no es preveia obtindre per cessió obligatòria i gratuïta.
  
6. La Comissió Informativa de la Comissió Territorial d'Urbanisme de València, en sessió del 24 de juliol de 2000, emeté l'informe relatiu al projecte que ens ocupa, i compleix així allò que s'ha establit en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
2. La documentació està completa, a l'efecte de complir allò que s'ha establit en l'article 27 de la LRAU.
  
3. A la vista de la documentació remesa s'observen esmenades les deficiències assenyalades per la Comissió Territorial d'Urbanisme de València.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 27 de juliol de 2000, acorda aprovar definitivament la modificació número 3, canvi d'alineacions, de les normes subsidiàries de Corbera.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de la recepció d'aquesta notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2000.- El secretari de la Comissió Territorial d'Urbanisme: José Manuel Palau Navarro.